b'\n_START_ARTICLE_\nDisturbed\n_START_SECTION_\nPirms\xc4\x81kumi k\xc4\x81 Brawl\n_START_PARAGRAPH_\nGrupas nosaukums s\xc4\x81kum\xc4\x81 bija Brawl, un t\xc4\x81s sast\xc4\x81v\xc4\x81 bija \xc4\xa3it\xc4\x81rists Dens Donegans, bundzinieks Maiks Vengrens, bassists St\xc4\xabvs Kmeks un vok\xc4\x81lists \xc4\x92riks Avalts. Neilgi p\xc4\x93c demo kasetes ierakst\xc4\xab\xc5\xa1anas \xc4\x92riks Avalts pameta grupu un grupa s\xc4\x81ka mekl\xc4\x93t jaunu vok\xc4\x81listu. 1996. gad\xc4\x81 grupai pievienoj\xc4\x81s Deivids Dreimans un grupa tika p\xc4\x81rsaukta par Disturbed.\n_START_SECTION_\nTalismans\n_START_PARAGRAPH_\nDisturbed talismans, saukts par The Guy, ir redzams Land of Confusion dziesmas anim\xc4\x93taj\xc4\x81 klip\xc4\x81 un ir par\xc4\x81d\xc4\xabjies uz trim grupas albumu v\xc4\x81kiem, Ten Thousand Fists, Indestructible un Asylum. The Guy s\xc4\x81kum\xc4\x81 bija tikai sejas z\xc4\xabm\xc4\x93jums ar lielu smaidu, k\xc4\x81 tas redzams uz The Sickness albuma v\xc4\x81ka un v\xc4\x93l\xc4\x81k dziesmas "Stupify" video. V\xc4\x93l\xc4\x81k tas k\xc4\xbcuva par grupas ofici\xc4\x81lo talismanu un to piln\xc4\xabb\xc4\x81 anim\xc4\x93ja Spawn komiksu autors Tods Makfarleins.'